Zhantas/Cleaned-Uzbek_Wikipedia huggingface dataset:
Ulken Sulutoʻr

Ulken Sulutoʻr yoki Ulkensulutor (1993-yilgacha — Krasnogorka) — Qozogʻiston Respublikasining Jambul viloyati, Qorday tumanidagi qishloq. Ulkensulutor qishloq okrugi maʼmuriy markazi. KATO kodi — 314857100.
 Aholisi 
1999-yilda qishloq aholisi 1777 kishini (873 erkak va 904 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 1429 kishi (694 erkak va 735 ayol) yashagan.
 Qishloq tarixi 
Arxangelskoye qishlogʻi 1907-yilda Suluter traktida tashkil etilgan. 1913-yilda 200 ta xonadon boʻlib, namozxona, cherkov maktabi, 3 ta tegirmon va 11 ta savdo muassasasi mavjud boʻlgan. Qishloq Semirechensk viloyati, Pishpek tumani, Pishkek uchastkasining Arxangelsk volosti tarkibiga kirganNedzvitskiy V. Ye. Administrativnoe ustroystvo, osedlie punkti i kochevie volosti Semirechenskoy oblasti. Verniy. 1913.
Qishloqda kolxoz 1940-yilda tashkil etilgan. 1935—1957-yillarda Krasnogorka qishlogʻi Krasnogorsk tumanining markazi boʻlgan. 1955-yilda, Krasnogorsk va Kurday viloyatlari birlashishi arafasida taniqli jamoat arbobi Asanbay Asqarov raykomning 1-kotibi etib tayinlangan.
1993-yilda Krasnogorka qishlogʻi Ulken Sulutor qishlogʻi deb oʻzgartirilgan.
 Maktab tarixi 
Krasnogorka qishlogʻidagi boshlangʻich maktab 1929-yilda tashkil etilgan. Dastlab maktab ikki xonali turar joy binosida joylashgan edi. Tarxanov maktab direktori etib tayinlangan. 1934—1935-yillarda maktab kengayib, yetti yillik maktabga aylandi. 1938—1939-yillarda maktab rus va qozoq tillariga boʻlingan. Rus maktabiga A. I. Arxangelskiy, qozoq maktabiga esa Shimbatchaev direktor etib tayinlangan. Yillar davomida maktablar kengayib, oʻquvchilar soni koʻpaydi. 1940-yildan maktab yonida maktab-internat faoliyat boshlagan. Bu maktab-internatda qoʻshni qishloqlarning bolalari, choʻponlarning bolalari yashab, oʻqigan. 1974-yilda maktab-internat uchun yangi bino qurilgan. 1957-yilda rus va qozoq maktablari birlashtirilib, oʻrta maktab M. I. Kalinin nomi bilan atalgan.
 

 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Qorday tumani aholi punktlari
Bilur tili

Bilur tili 
Lungalunga tili bilan adashtirmaslik kerak.

Bilur, shuningdek, Minigir nomi bilan ham tanilgan, Papua-Yangi Gvineyaning okean tilidir. U boshqa tillar bilan chambarchas bogʻliq emas va uning tasnifi noaniq.

 
Bilur Etnologiyada (18-nashr, 2015-yil)
Complicated

„Complicated“ kanadalik qoʻshiqchi va qoʻshiqnavis Avril Lavigne ijro etgan qoʻshiqdir. Xonandaning Let Go (2002) nomli debyut studiyaviy albomiga kiritilgan. 2002-yilning 11-martida albomning asosiy singli oʻlaroq Arista Records leyblida eʼlon qilingan. Qoʻshiq matnini Lavigne va The Matrix jamoasi (Lauren Christy, Scott Spock va Graham Edwards) yozgan. Musiqiy jihatdan „Complicated“ pop-rok janridagi qoʻshiqdir.

„Complicated“ qoʻshigʻi musiqa tanqidchilari tomonidan xush qarshilangan. Ashula Billboard Hot 100 xit-paradida ikkinchi pogʻonagacha koʻtarilgan. AQShning oʻzida 1,1 million nusxada sotilgan. Bundan tashqari, tarona Billboard Adult Top 40 xit-paradida ketma-ket oʻn olti hafta davomida birinchi poʻgonanani egallab turgan. Xalqaro miqyosda „Complicated“ Avstraliya, Irlandiya, Yangi Zelandiya va Norvegiya xit-paradlarida eng yuqori pogʻonagacha koʻtarilgan. Yigirmadan ortiq davlat xit-paradlarida esa eng yuqori beshtalik safidan oʻrin olgan. Shuningdek, ashula „Yil qoʻshigʻi“ va „Eng yaxshi ayol pop ijrosi“ nominatsiyalarida Grammy mukofotiga nomzod oʻlaroq koʻrsatilgan.

 Klipi 
„Complicated“ qoʻshigʻi uchun klip ham suratga olingan boʻlib, unga rejissyorlik qilgan. Klip Lavigne guruhdoshlaridan savdo markaziga borishni xohlaysizlarmi, deb soʻrashidan boshlanadi. Ular uning savoliga shijoat bilan „ha“, deb javob berishadi hamda skeytbord bilan savdo markazi tomon yoʻl olishadi. Videoklipda Lavigne va uning guruhdoshlari savdo markazi xodimlari bilan urush-janjal qilgan sahnalar ham aks etgan. Bundan tashqari, klipda Lavigne gitara chalib, skeyt-parkda qoʻshiq ijro etayotgani ham koʻrsatilgan.

Qoʻshiq klipi Los-Anjeles shahridagi Eagle Rock Plazasida suratga olingan. Suratga olish ishlari ikki kun (2002-yil 4-5-mart) davom etgan. Suratga olish davomida savdo markazi ochiq turgan. Klip 2002-yilning aprelida chiqarilgan.

2022-yilning may oyi holatiga koʻra, qoʻshiq klipi YouTubeda 500 million martadan ortiq tomosha qilingan.

Klip Billboard jurnali tuzgan „21-asrning 100 eng buyuk videokliplari“ („100 Greatest Music Videos of the 21st Century“) roʻyxatida 41-oʻrinni egallagan.

 Jamoa 
 Avril Lavigne — qoʻshiqnavis, asosiy vokal
 The Matrix — qoʻshiqnavis, prodyuser, aranjirovka, bek-vokal
 Tom Lord-Alge — miksing
 Corky James — gitara
 Victor Indrizzo — dovullar

 Relizi 
 Hudud Sana Format(lar) Leybl 2002-yil 11-mart Arista 2002-yil 7-may Contemporary hit radio 2002-yil 26-avgust CD 2002-yil 23-sentyabr 2002-yil 15-iyul CD 2003-yil 17-fevral 

 

Turkum:2002-yil qoʻshiqlari
Turkum:Avril Lavigne qoʻshiqlari
Turkum:Ingliz tilidagi qoʻshiqlar
Ubaydulloh ibn Jahsh

Ubaydulloh ibn Jahsh (arabcha: عبيد الله ابن جحش; (taxminan 588–627) – arab qabilalaridan Banu Asadning boshligʻi boʻlganMuhammad ibn Ishaq, Sirat Rasul Allah. Translated by Guillaume, A. (1955). The Life of Muhammad, pp. 98-99. Oxford: Oxford University Press..

 Biografiyasi 
U Jahsh ibn Riyob va Umayma bint Abdulmuttalibning oʻgʻli boʻlib, Abdulloh ibn Jahsh, Zaynab bint Jahsh, Abu Ahmad ibn Jahsh, Habiba bint Jahsh va Hammona bint Jahsh uning aka-singillari, Muhammad alayhissalom va Ali uning amakivachchasi, Hamza ibn Abdulmuttalib esa uning togʻasi ediGuillaume/Ishaq pp. 99, 146.Muhammad ibn Saad, Tabaqat vol. 8. Translated by Bewley, A. (1995). The Women of Madina, p. 33. London: Ta-Ha Publishers.. U Ramla binti Abu Sufyonga (Ummu Habiba nomi bilan ham tanilgan) uylangan. Ularning nikohidan Habiba bint Ubaydulloh ismli qiz farzand dunyoga kelganBewley/Saad p. 68..

Ubaydulloh ibn Jahsh Ibn Ishoq zikr qilgan toʻrt haniflardan biri boʻlib, qolganlari Varaqa ibn Navfal, Usmon ibn Huvayris va Zayd ibn Amr edi. U islomga kirganidan soʻng makkaliklar zulmidan qutulish uchun xotini bilan birgalikda Habashistonga hijrat qilganGuillaume/Ishaq, p. 146.. Aksum imperiyasining bir qismi boʻlgan Axumda nasroniy shoh (Najoshiy nomi bilan tanilgan) Asxama ibn Abjar musulmonlarga boshpana bergan. U yerda Ubaydulloh oxir-oqibat nasroniylikni qabul qilgan. Ibn Ishoq aytadi:
“Ubaydulloh to Islom kelguniga qadar haq dinni izlashda davom etdi. Keyin musulmon boʻlgan xotini Ummu Habiba bint Abu Sufyonni olib, musulmonlar bilan Habashistonga hijrat qildi. 

Habashistonda u keyinchalik o‘limiga sabab bo‘ladigan kasallikka chalingan, lekin vafotidan oldin Muhammad payg‘ambarga agar vafot etsa, xotiniga uylanishni tavsiya qilgan.

 

Turkum: Islom
Turkum: Tarix
Turkum: Din
Islom madaniyati markazi (London)

Islom madaniyati markazi 1944-yil noyabr oyida Londonda bevosita Qirol Jorj VI ning tashabbusi bilan ochilgan. Besh ming kishiga moʻljallangan London markaziy masjidi ham markazga biriktirilgan.
Markazning asosiy maqsadi islomning tinchlik, bagʻrikenglik va birdamlik dini sifatidagi asl mohiyatini targʻib qilishdan iborat boʻlib, markaz faoliyatining barcha jabhalari shu nuqtai nazardan kelib chiqadi.
Markazda diniy ishlar boʻlimi mavjud boʻlib, u nafaqat kundalik ibodatlar bilan shugʻullanadi, balki aholiga diniy maslahat va fatvolar ham beradi. Shuningdek, markazda dinlararo muloqot va targʻibot boʻlimi ham mavjud boʻlib, u turli e’tiqoddagi jamoalar oʻrtasida muloqot olib boradi. Bunda markaz turli din vakillari oʻrtasida totuvlik va oʻzaro birdamlikni yoyishni maqsad qilgan. 
Bundan tashqari, Markaz soʻnggi yillarda turli ma’ruzalar, tadbirlar va oʻquv kurslari orqali oʻz faoliyatini yanada kengaytirdi. Har yili Buyuk Britaniya va chet eldan 15 mingdan ortiq talaba Islom madaniyati markaziga ekskursiya va boshqa maqsadlarda tashrif buyuradi. Markazda barcha yoshdagi talabalar uchun arab tili, xattotlik, islom bilan tanishtiruv, dinshunoslik kabi ta’lim kurslari mavjud. Markazda musulmon oilalarning farzandlari uchun moʻljallangan maktab ham foliyat yuritadi. Maktabda arab tili, Qur’on va islom haqida umumiy bilimlar beriladi.
Markaz islom haqida tushuncha hosil qilish, Muhammad (s.a.v.) ning hayotlari va u zotning ta’limotlarini tanitishga doir bir qator kitoblarni nashr qilish va tarqatish bilan ham shugʻullanadi. Hozirda markazda Qur’oni Karimning 43 ta tildagi tarjimasi mavjud. Yaqin orada 13 ta tilda “Bu islom” nomli kitobni nashr qilish ham moʻljallangan. Markaz tarafidan “Islamic Quarterly” jurnali chop etiladi.
Markaz registratorlik xizmatlari, ya’ni nikoh, ajrashish, islomga kirganlik boʻyicha ma’lumotnoma va sertifikatlarni taqdim etadi. Dafn marosimlarini tashkil qiladi.
Markaz faoliyati Vasiylik kengashi tomonidan idora etiladi. Vasiylik kengashi raisi – Shayx Favoz ibn Muhammad al-Xalifa. Markaz direktori – doktor Ahmad al-Dubayan.

 

 
 Rasmiy veb-sayt

Turkum: Islom
Turkum: Tarix
Muhammad paygʻambar muzeyi

Muhammad paygʻambar muzeyi (arab. متحف النبي محمد) — Iordaniyaning Amman shahrida joylashgan Muhammad alayhissalom haqidagi muzey. Muzey 2012-yil 15-may kuni Amman shahridagi Al-Husayn jamoat bogʻida joylashgan Qirol Husayn masjidida Iordaniya qiroli Abdulloh II ishtirokida ochilgan.

Muzeyda Muhammad alayhissalomning ba’zi buyumlari, jumladan, soqollarining bir tuki va Vizantiya imperatoriga Islomni qabul qilishga undab yozgan maktublari saqlanadi. Muzey, shuningdek, Muhammad alayhissalom Islomdan oldingi davrda savdo qilish uchun Shomga ketayotganlarida toʻxtab, u zot soyasida dam olgan daraxt koʻchatini ham oʻz ichiga oladi. Daraxt Badia mintaqasida joylashgan.

 

Turkum: Islom
Turkum: Tarix
Zuho namozi

Zuho namozi (arab. صَلَاة الضحى, Ṣalāt aḍ-Ḍuḥā) - bomdod va peshin farz namozlari orasidagi ixtiyoriy namoz. Bu namozning vaqti quyosh bir nayza boʻyi koʻtarilganda, ya’ni quyosh chiqqandan taxminan 20 daqiqa keyin boshlanadi. Oxirgi vaqti esa kun tikkaga kelgan vaqtdan bir soat avvalgi vaqtgacha hisoblanadi. Ushbu ikki vaqt oraligʻida Zuho namozini ado etish mumkin. Namoz avvaligi vaqtida oʻqilsa, “Ishroq namozi” deyiladi. Zuho namozi gunohlar uchun magʻfirat soʻrab va Allohning rahmatini tilab oʻqiladi. Abu Zarr roziyallohu anhudan rivoyat qilinadi: “Rasululloh sollallohu alayhi vasallam: “Sizlarning har bir a’zoingizga sadaqa vojibdir. Har bir tasbihingiz – sadaqa, har bir hamd aytishingiz – sadaqa, har bir tahlilingiz (“La ilaha illalloh”, deyishingiz) – sadaqa, har bir takbiringiz – sadaqa, yaxshilikka buyurishingiz – sadaqa, yomonlikdan qaytarishingiz – sadaqa. Endi bularning hammasi uchun ikki rakat zuho namozini oʻqishingiz kifoyadir”, – deganlar. Zuho namozi ikki rak’atdan sakkiz rak’atgacha oʻqilishi mumkin.

 

 Yana qarang 
Duo
Namoz

Turkum:Namoz
Turkum:Namoz terminologiyasi
Masjid as-Sahoba

Masjid as-Sahoba (arab. مَسْجِد ٱلصَّحَابَة – Sahobalar masjidi) — Eritreyaning Massava shahridagi masjid. Milodiy VII asr boshlariga toʻgʻri keluvchi bu inshoot dunyodagi ilk masjid ekanligi aytiladi. Ma’lumotlarga koʻra, u Makka mushriklari ta’qibidan qochib Afrikaga borgan sahobalar tomonidan barpo etilgan. Hozirgi inshoot ancha keyinroq qurilgan, chunki mehrob (VII asr oxiri) va minora (IX asr) kabi baʼzi xususiyatlar islom meʼmorchiligida keyinchalik yuzaga chiqqan.
Mini-albom

Mini-albom yoki EP (extended play) — LPdan kichik, lekin singldan katta boʻlgan albom. Mini-albomlar odatda 4—5 ta trekni oʻz ichiga oladi.

 

Turkum:Albom
LP

LP („long playing“ yoki „long play“), long-pley yoki uzoq chaladigan plastinka — bitta 12 yoki 10 dyuymlik (30 yoki 25 santimetrlik) plastinka yoki kompakt-diskda chiqarilgan albomdir. LPlarda odatda 30—80 daqiqa davomiylikdagi musiqa yoziladi.

 

Turkum:Albom
Faxriylar holvasi

Faxriylar holvasi — Frakiya mintaqasidan kelib chiqqan undan tayyorlanuvchi holva. Usmonlilar oshxonasida XVI-XVII asrlarda tayyorlanganligini koʻrsatuvchi hujjatlar mavjud. Askarlar Edirnada holva bilan joʻnatilgan, qaytib kelganlarida holva bilan kutib olingani uchun bu shirinlik faxriy holva deb atalgan. Uning asosiy tarkibiy qismlari un, sariyogʻ, bodom, sut va donador shakar. Sut va shakar aralashtiriladi va isitiladi. Tovada sariyogʻ eritilib, un bodom bilan qovuriladi. Sut qovurilgan un va bodom bir hil konsistensiya hosil qilguncha aralashtiriladi. Aralashma biroz suvigandan soʻng holva bezatiladi va dasturxonga tortiladi. Bezatish uchun tozalangan bodom ishlatiladi. Faxriylar holvasi retsepti Ali Eşref Dedaning „Oziq-ovqat risolasida“ koʻrsatib oʻtilgan. Shuningdek, „Melceü't-Tabbahiy“da taʼriflar uchraydi.
Ema datshi

Ema datshi — chili qalampiri va pishloq bilan tayyorlangan Butan kori taomi. Butan tilida ema chili qalampirini, datshi esa pishloqni anglatadi. Butan oshxonasida achchiq qalampir koʻp ishlatiladi. Bu taom juda achchiq boʻlgani uchun pomidor, piyoz yoki gulkaram qoʻshilishi mumkin.

 

Turkum:Chili qalampiri
Turkum:Arab oshxonasi
Turkum:Pishloqli taomlar
Ishikava tumani (Fukusima)

thumb| Fukusima prefekturasidagi Ishikava tumanining joylashuvi
 Yaponiya Fukusima Prefekturesida joylashgan tuman.

2003-yil holatiga koʻra, tumanning taxminiy aholisi 48,399 kishini va zichligi 1 km 2 ga 105,98 kishini tashkil qiladi. Umumiy maydoni 456,70 km 2 .

 Shaharlar va qishloqlar 

 Asakava
 Furudono
 Ishikava
 Hirata
 Tamakava
Og‘a ibn Obiddin ash-Shirvoniy

Ogʻa ibn Obiddin ash-Shirvoniy (arabcha: آغا بن عابدين الشيرواني — Ogʻa ibn Obiddin Ramazon ibn Zohid ash-Shirvoniy) — Muhaddis va faqih.

Ogʻa ibn Obiddin ash-Shirvoniy XVIII asr boshlarida Buxoro atrofidagi "Bimajkas" yonida shoylashgan Shirvon qishlogʻida tugʻilgan. Unga "ad-Darbandiy" nisbasi ham berilgan.
 Faoliyati 
Ogʻa ibn Obiddin ash-Shirvoniy faqih, uslubiyotchi, muhaddis, muarrix sifatida faoliyat koʻrsatgan. Najaf, Karbalo kabi shaharlarga ilmiy safarlar qilib, u yerdagi bir qator olimlardan taʼlim olgan. Keyinchalik Eronga qaytib, Tehron shahrida yashagan.

 Asarlari 
Ogʻa ibn Obiddin ash-Shirvoniy oʻzidan boy ilmiy meros qoldirgan:

• "Iksiyrul-ibodat fi asrorish-shahodat" ("Shahodat sirlarida ibodat kupligining oʻrni");

• "Qavomiysul-qavoid fir-rijol" ("Hadis roviylari haqida qoidalar majmuasi");

• 'Xazoinul-usul" („Usul ilmining xazinalari“);

• "Al-Masoilu at-tamriniya fil-fiqh" ("Fiqh ilmiga oid mashqlar toʻplami");

• "Xazoinul- ahkom" ("Hukmlarning xazinalari").

 Vafoti 
Ogʻa ibn Obiddin ash-Shirvoniy 1285/1868 yili vafot etgan. Uning jasadi Karbaloga olib kelinib, dafn qilinganKahhola Umar Rizo. Muʼjamu-l-muallifiyn. J.1. — Bayrut: Dor ihyoi-t-turosi-l-arabiy, 2009. 386..
 
Abdulloh Abdulhamid Saad. Oʻrta Osiyo olimlari qomusi. —T.: Imom Buxoriy respublika ilmiy-maʼrifiy markazi nashriyoti, 2007.
 

Turkum:Roviylar
Turkum:Islom:Shaxslar
Blohm va Voss Ha 140

Blohm & Voss Ha 140 Germaniyaning koʻp maqsadli gidrosamolyoti boʻlib, birinchi marta 1937-yilda parvoz qilgan. U torpedo bombardimonchi yoki uzoq masofali razvedka samolyoti sifatida foydalanish uchun moʻljallangan edi, ammo ishlab chiqarilmadi.

 Dizayn va ishlab chiqish 
Ha 140 ikki dvigatelli suzuvchi samolyotning razvedka / torpedo bombardimonchisiga boʻlgan talabni bajarish uchun ishlab chiqilgan.

Ha 140 anʼanaviy monoplan konstruktsiyasining toʻliq metall strukturasiga ega boʻlib, uning egizak qanotli dvigatellari ostidagi ustunlarida egizak suzgichlar mavjud edi. Yuqori oʻrnatilgan qanotning toʻgʻri markaziy qismi va tashqi qismlarida engil dihedral bor edi.

Ekipaj uchuvchi va radio operatoridan iborat boʻlib, oʻqchi burnida aylanuvchi minorada yoki orqa tomonda ikkinchi qurol holatida. Torpedo yoki bomba yuki ichki bomba koʻrfaziga joylashtirilgan.

Uchta prototip qurilgan va dizaynda Heinkel He 115 dan ustun kelgan. Biroq, oʻsha vaqtga kelib, B&V seriyali ishlab chiqarish uchun etarli zaxira ishlab chiqarish quvvatiga ega emas hisoblangan va buyurtma rad etilgan, buning oʻrniga Heinkel ishlatilgan.Hans Amtmann; "Blohm & Voss Remembered", Aeroplane Monthly, February 1988, pp.25-26.

1940-yilda uchinchi prototip BV 144 transportida ishlatiladigan quyruq dizayni va oʻzgaruvchan qanot mexanizmini sinab koʻrish uchun oʻzgartirilgan.Green (1979), p.80.

 Texnik xususiyatlari (Ha 140 V2) 
right|thumb

 Ekipaj: 3
 Uzunligi: 16.75 m (54 ft 11 in)
 Qanot kengayishi: 22 m (72 ft 2 in)
 Balandligi: 3.05 m (10 ft 0 in)
 Qanot maydoni: 92 m2 (990 sq ft)
 Vazni: 6,300 kg (13,889 lb)

 Brüt vazni: 8500 kg (18739 lb
 Maksimal uchish ogʻirligi: 9,230 kg (20,349 lb)

 Yoqilgʻi sigʻimi: 2,365 L (520 imp gal)

 Elektr stantsiyasi: 2 × BMW 132K 9-cyl. har biri uchish uchun 597 kVt (801 ot kuchi) havo bilan sovutilgan radial pistonli dvigatellar 1000 m (3,281 ft) da 619 kVt (830 ot kuchi)
 Parraklar: 3 qanotli oʻzgaruvchan pitchli pervaneler
 Ishlatilishi

 Maksimum tezlik: 320 km/h (200 mph, 170 kn) dengiz sathida333 km/h (207 mph) at 3,000 m (9,843 ft)
 Kruz tezligi: 295 km/h (183 mph, 159 kn) at 85% dengiz sathida
 Diapazon: 1,150 km (710 mi, 620 nmi)with 2,365 L (520 imp gal) of fuel
 Parom oraliq: 2,000 km (1,200 mi, 1,100 nmi), 2,365 L (520 imp gal) yoqilgʻi bilan.
 Xizmat koʻrsatish: 5,000 m (16,000 ft)
 Balandlikka chiqish vaqti: 3000 m (9,843 ft) 11 daqiqa 30 soniyada
 Qanot yuki: 92,4 kg/m2 (18,9 lb/sq ft)
 Quvvat/massa: 0,140 kVt/kg (0,085 ot kuchi/lb)

 Qurollar: 1× 7,92 mm (0,312 dyuym) burundagi MG 15 pulemyot, dorsal lyukdagi 1× MG 15 pulemyot
 Bombalar: 1× 952 kg (2,099 lb) torpedo yoki 4× 250 kg (551 lb) bombalar.

 

 

 http://www.flightglobal.com/pdfarchive/view/1938/1938%20-%202762.html Parvoz, 1938-yil 6-oktyabr

Turkum:1930-yillar Germaniya bombardimonchi samolyotlari
Turkum:Qisqa tavsifga ega maqolalar
Turkum:O'rta qanotli samolyot
Mahdiy

thumb

Imom Mahdiy yoki Mahdiy ( — Alloh tomonidan toʻgʻri yoʻlga yetaklanuvchi) — islomdagi shialik oqimida zamona oxir boʻlganda yerga qaytib kelib adolat oʻrnatadi, deb tasavvur etiladigan paygʻambar avlodlaridan boʻlgan imom. Shialikda Mahdiyga eʼtiqod qilish katta oʻrin egallagan.

 Tarixi 
Mahdiyning qiyomat oldigan chiqishi haqida musulmon olimlari oʻrtasida koʻp bahs-munozaralar boʻlib oʻtgan. Ozchilik olimlar, jumladan, Ibn Xaldun Mahdiy haqidagi hadislarni zaif deb hisoblagan. Mahdiy haqidagi hadislarni Imom Abu Dovud, Tеrmiziy, Ibn Moja, Tabaroniy, Bazzoz, imom Ahmad ibn Hanbal va al-Hokim kabi roviylar rivoyat qilishgan. Mahdiy Muhammad paygʻambarning avlodi, Ali va Fotimaning oʻgʻli Hasanning naslidan boʻlishi taʼkidlanadi. Shialar Mahdiyning „Mahdiy muntazar“ yaʼni intizor bo‘lib turilgan Mahdiy deb atashadi.

 Chiqishi 
Bir xalifa vafotidan keyin musulmonlar orasida ixtilof kelib chiqadi. Bir kishi Madina shahridandan Makkaga qochib chiqadi. Uning oldiga Makkaliklar kelib, u xohlamasa ham uni chiqarib, Rukn va Maqom orasida unga bayʼat qilishadi. Mana shu kishi Imom Mahdiy boʻladi. Bundan soʻng unga qarshi Shomda qoʻshin yuboriladi, lekin ularni Makka va Madina shaharlari orasida yer yutadi. Bu voqeani koʻrib Shom va Iroqning avliyolari unga bayʼat qilishadi. Keyin qurayshdan Banu Kalbdan boʻlgan togʻasi chiqadi. Mahdiy unga qoʻshin yuboradi va gʻalaba qozonadi. Soʻng Mahdiy molni taqsimlaydi. Keyinchalik Mahdiy insonlar orasida Muhammad paygʻambarning sunnatiga amal qiladi. Islom yer yuzida qaror topadi. Zulm va jabrga toʻlgan yer yuzini adolat va insofga toʻldiradi. Uning davrida mol-u mukl koʻpayib ketadi. Mahdiy 7 yil xalifa boʻladi va vafot etadi. Musulmonlar uning janozasini oʻqishadi.

 Yana qarang 
 Mahdiylik
 

 

 Imom Mahdiy. Uydirma va haqiqatlar (Azizxo‘ja Xayrulloh)

Turkum:Imomlar
Turkum:Islom atamalari
Turkum:Mahdiylik
Tahnik

Tahnik (تَحْنِيكِ) - islomda yangi tugʻilgan chaqaloqning ogʻziga asal, shirinlik yoki siqilgan xurmo tegizish marosimiWorld faiths, Teach yourself - Islam. By Ruqaiyyah Maqsood. . Page 173.. Odatda xurmo taqvodor kishi tomonidan chaynash orqali yumshatilib, chaqaloqning tanglayiga surtiladi Sahih Muslim, Bk25; number 5339: Kitab al-Adab. Arabcha hanak (حنك) soʻzi, (koplik shakli aḥnāk (احناك)), tanglay degan ma’noni bildiradi, taḥnīk soʻzi shundan olinganHans Wehr Dictionary.

Muhammad alayhissalom davrlarida musulmonlar yangi tugʻilgan chaqaloqlarini tahnik qilishlari uchun u zotning huzuriga olib kelardilar.

Anas roziyallohu anhudan rivoyat qilinadi:

“Nabiy sollallohu alayhi vasallam: “Ey Anas, onangning oldiga borib: “Oʻgʻlingning kindigini kesganingdan keyin unga hech narsa tatitmay turib, menga yubor”, – dedilar”, degin” – dedilar. U (onam) bolani ikki qoʻlimga qoʻydi. Men uni Nabiy sollallohu alayhi vasallamning huzurlariga keltirib qoʻydim. U zot sollallohu alayhi vasallam: “Menga uchta Ajva xurmosi keltir”, – dedilar. Men keltirdim. U zot ularning danagini olib tashlab, ogʻizlariga solib, chaynadilar va bolaning ogʻzini ochib, soldilar, bola tamshana boshladi. U zot sollallohu alayhi vasallam: “Ansoriy-da, xurmoni yaxshi koʻradi!” – dedilar. Soʻngra: “Onangga borib, “Alloh senga bundan baraka bersin va uni yaxshi hamda taqvodor qilsin”, – deb ayt”, – dedilar”Kitab al-Adab (Book of Etiquette) Ḥadīth 5340 (Book 39; Ḥadīth 5736).

Tahnik ogʻiz mushaklarini mashq qildiradi va ogʻizda qon aylanishiga yordam beradi, bu esa, chaqaloqning ona sutini soʻrishi va qabul qilishiga yordam beradi. Tahnik yangi tugʻilgan chaqaloqlarda neonatal gipoglikemiyaning oldini olishda ham muhim hisoblanadi.

 

 
 Tahnik of the newborn baby

Turkum: Islom madaniyati
Turkum: Atamalar
Islom tadqiqotlari instituti (Pokiston)

Islomoboddagi Islom tadqiqotlari instituti 1960-yilda tashkil etilgan. Institut 1980-yilgacha Pokistonning turli vazirliklari ma’muriy nazorati ostida faoliyat yuritgan. 1980-yildan boshlab Islomoboddagi Islom universiteti tarkibiga biriktirilgan.
 Institutining maqsad va vazifalari quyidagilardan iborat: 
- Universitet ilmiy kengashi tomonidan belgilangan sohalarda ilmiy tadqiqotlar olib borish;

- Islom ta’limotini zamonaviy dunyoning intellektual va ilmiy taraqqiyoti kontekstida oʻrganish;

- Turli monografiyalar, kitoblar, tadqiqot jurnallari va boshqa tadqiqot materiallarini nashr etish;

- Musulmon jamiyati oldida turgan muammolarni aniqlash uchun tadqiqot guruhlarini tayinlash;

- Ilmiy seminar, konferensiya, simpozium va seminarlar tashkil etish
.
 Institut tarkibida quyidagi taqiqot boʻlimlari mavjud: 
1. Qur’onshunoslik boʻlimi

2. Hadis va sunnat boʻlimi

3. Fiqh va huquq boʻlimi

4. Islom tafakkuri boʻlimi

5. Zamonaviy musulmon ummati boʻlimi

Institutining alohida nashriyoti mavjud boʻlib, u yerda hozirgacha ingliz, arab va urdu tillarida 140 dan ortiq ilmiy kitob, monografiya va tarjima asarlar nashr qilingan. Islom tadqiqotlari instituti uchta davriy nashrga ega. Bular:
“Fikr-o Nazar” (urdu tilida)
“Islamic Studies” (ingliz tilida)
“ad-Dirosa al-islomiya” (arab tilida) jurnallaridir.

 

Turkum: Islom madaniyati
Turkum: Xalqaro tashkilotlar
Mezon al-e’tidol

“Mezon al-e’tidol” (arab. ميزان الاعتدال) yoki “Mezon al-e’tidol fi naqd ar-rijol” – Imom Zahabiyning (vaf. 748/1348) ilmi rijol boʻyicha yozilgan eng muhim asarlaridan biri.

“Mezon al-e’tidol” Ibn Adiy al-Jurjoniyning (vaf. 277 hijriy) “al-Komil fi zu’afo ar-rijol” nomli kitobini qayta ishlash natijasida vujudga kelan. Imom Zahabiy uni kengaytirib, takomillashtirgan va yangi asarini “Mezon al-e’tidol” deb atagan. U ilmi rijol (roviylarni baholash) sohasidagi eng mashhur kitoblardan biri boʻlib, 3000 sahifadan ortiq nashri besh jildda chop etilgan. Kitob alifbo tartibida yozilgan boʻlib, unda muallif yolgʻonchi, noma’lum va tark etilishi kerak boʻlgan roviylarni aniqlagan. Shuningdek, u zaif roviylarni xotirasi yoki boshqa baʼzi kamchiliklari tufayli darajasi past boʻlgan hadis olimlaridan ajratadi. Shuningdek, ba’zi muhaddislarda uchrashi mumkin boʻlgan va roviyning zaifligi haqida noaniq baho beruvchi gaplardan qochishga harakat qilgan.

 

Turkum: Asarlar
Muhammad al-Barqiy

Muhammad al-Barqiy (arabcha: محمد البرقي — Abu Abdulloh Muhammad ibn Xolid ibn Abdurrahmon ibn Muhammad ibn Ali al-Barqiy) — adib va faqih.

Muhammad al-Barqiy VII asr oxiri — IX asr boshlarida yashab oʻtgan. U adib, xabarchi va faqih boʻlgan.
 Asralari 
Muhammad al-Barqiy oʻzidan boy ilmiy meros qoldirgan:

 "al-Aviys" ("Chalkash"),
 "at-Tabsira" ("Bayon"),
 "al-Mahosin" ("Ezgu xislatlar"),
 "ar-Rijol" ("Roviylar"),
 "Kitobun-navodir" ("Nodir voqealar haqidagi kitob")Kahhola Umar Rizo. Muʼjamu-l-muallifiyn. J.3. — Bayrut: Dor ihyoi-t-turosi-l-arabiy, 2009. 272..
 
Abdulloh Abdulhamid Saad. Oʻrta Osiyo olimlari qomusi. —T.: Imom Buxoriy respublika ilmiy-maʼrifiy markazi nashriyoti, 2007.
 

Turkum:Faqih
Turkum:Islom:Shaxslar
Mishkot al-Masobih

“Mishkot al-Masobih” (arabcha: مشكاة المصابيح – “Chiroqlar uyasi”) Bagʻaviy qalamiga mansub “Masobih as-sunna” asarining Valiyuddin Abu Abdulloh Muhammad ibn Abdulloh Xatib Tabriziy (vaf. 1248) tarafidan kengaytirilgan va qayta ishlangan versiyasidir. Xatib Tabriziy asl matnni hadis ilmidan yetarlicha maʼlumotga ega boʻlmaganlar uchun qulayroq shaklga keltirgan.

 Tavsif 
Kitob 29 bobga boʻlingan boʻlib, 5945 ta hadisni oʻz ichiga oladi va sunniy islom ulamolari tomonidan muhim hadislar toʻplami sifatida e’tirof etiladi “Mishkot al-masobih”da kelgan hadisga misol: “Kimda kim qoʻshnisi och boʻlgan holda oʻzi toʻq boʻlib tong orttirsa, iymoni mukammal emasdir”''Mishkat Al-Masabih 2/424..

Bagʻaviyning “Masobih as-sunna”sidan farqli jihatlari

Imom Tabriziy “Masobih as-sunna”da mavjud boʻlgan 4434 ta hadisga yana 1511 ta hadisni qoʻshgan. Bagʻaviy boshqa ulamolar ma’qullamagan koʻplab hadislarni sahih deb tasniflagan. Tabriziy Bagʻaviy hadislarga qoʻygan tasniflarni izohlab, ularning koʻpini qayta tasniflagan. Shuningdek, u “Masobih as-sunna”ga uchinchi boʻlimni ham qoʻshgan, Bagʻaviy esa asarni ikki qismga boʻlgan edi. Bagʻaviy oʻzi toʻplagan hadisning isnodini zikr qilmagan, Tabriziy esa, hadisning asl manbasini tilga olib, matnni ishonchliroq holga keltirgan
.

 Sharhlari 
• Asarga bugunga qadar koʻplab sharhlar yozilgan va nashr etilgan. Jumladan:

• Husayn ibn Abdulloh ibn Muhammad at-Tibiyning sharhi;

• “Mirqot al-Mafotih Sharh Mishkot al-masobih” koʻp jildli asar boʻlib, XVII asr sunniy olimi Mulla Ali al-Qori tomonidan yozilgan;

• “Mir’at al-Manojih Sharh Mishkot al-masobih” - muftiy Ahmad Yor Xon Naimiy tomonidan yozilgan urducha sharh;

• “Midroj al-Favotih Sharh Mishkot al-masobih” - Malayziyaning Bahasa tilida yozilgan sharh. Muallifi - Mavlono Hasnul Hizom Hamza.
Dmytro Dikusar

Dmytro Petrovych Dikusar (1985-yil 24-oktyabr, Odessa, Ukraina SSR, Sovet Ittifoqi) — ukrainalik raqqos va xoreograf.

 Biograafiya 
Dmitriy Dikusar 1985-yil 24-oktyabrda Odessa shahrida tugʻilgan. U 6 yoshida raqsga tusha boshlagan, dastlab bal zali, keyinroq sport bilan shugʻullangan.

Kiev jismoniy tarbiya institutida oliy maʼlumot oldi, 2008-yilda bal raqsi murabbiyi sifatida diplom oldi. Dmitri koʻp yillar davomida Ukraina va xalqaro sport raqs musobaqalarida qatnashgan. U Lotin Amerikasi raqslarida eng katta muvaffaqiyatga erishdi - u Yevropa kubogi finaliga chiqdi, shuningdek, ushbu raqs janrida Jahon chempionati gʻolibi boʻldi.

2006-yilda Dmitriy Dikusar bal raqsi boʻyicha sport ustaligiga nomzod unvonini oldi. U bir necha bor xalqaro musobaqalar va Ukraina chempionati finaliga chiqdi.

U 2007-yilda “1+1” telekanalidagi “Yulduzlar bilan raqs” loyihasining ikkinchi mavsumida ishtirok etganidan soʻng ommaviy axborot vositalarida shuhrat qozongan.U qoʻshiqchi Irina Bilik bilan raqsga tushdi. Keyinchalik ular oʻz munosabatlarini boshladilar va tez orada ular Rio-de-Janeyroda tantanali marosim oʻtkazib, toʻy oʻtkazdilar. Biroq, 2010-yilda er-xotin ajralishdi.

2011-yilda u Rossiyaning "Yulduzlar bilan raqs" filmida ishtirok etdi. Keyinchalik u ushbu shouning gruzin versiyasi bilan ham ishladi.

2012-yilda Dmitriy raqqosa Olena Shoptenko bilan munosabatlarni boshladi, u bilan "Yulduzlar bilan raqs" da uchrashgan. 2013-yilda er-xotin turmush qurishdi. Ammo bu nikoh ham uzoq davom etmadi - 2016-yilda er-xotin ajrashishdi.

2019-yilda u "Yulduzlar bilan raqs" shousiga qaytdi.Oltinchi, ettinchi va sakkizinchi fasllarda u mos ravishda Viktoriya Bulitko, Slava Kaminska va Olga Xarlan bilan juft boʻlib raqsga tushdi.

2022-yilda u Rossiya bosqinida Ukrainani himoya qilish uchun Qurolli Kuchlar safiga qoʻshildi.

 

Turkum:1985-yilda tugʻilganlar
Turkum:Yashayotgan insonlar
Ahmad Bag‘oviy

Ahmad Bagʻoviy (arabcha: احمد باغوي — Abu Jaʼfar Ahmad ibn Maniʼ ibn Abdurahmon Bagʻoviy) — Muhaddis.

Ahmad Bagʻoviy Xurosonning Bagʻshoʻr shahridan boʻlib, Bagʻoviy nisbati bilan tanilgan. U mufassir va muhaddis Abulqosim Abdulloh Bag‘oviyning ona tomondan bobosi boʻlgan.
 Faoliyati 
Ahmad Bagʻoviy koʻp hadislarni yod bilgani uchun "Hofiz" unvoniga sazovor boʻlgan. Keyinchalik ilmu maʼrifat markazi boʻlgan Bagʻdod shahriga kelgan. U umrining oxiriga qadar bu yerda qolib, hadis ilmidan saboq bergan. Ahmad Bagʻoviy Imom Buxoriyning ustozi boʻlgan. Imom Buxoriy ustozi Ahmad Bagʻoviy rivoyat qilgan hadislarni "sahih" ekanligini taʼkidlab, ularni asarlariga kiritgan. Allomalar Ahmad Bagʻoviyning ilm-salohiyati va qobiliyatini hanbaliya mazhabining asoschisi Ahmad ibn Hanbalga tenglashtirgan. Manbaʼlarda Ahmad Bagʻoviyning qirq yil davomida har uch kunda Qurʼoni karimni xatm qilgani, shuningdek, barcha daromadini ilm-fan uchun sarflagani qayd etilgan.https://www.bukhari.uz/?p=27169&lang=oz
 Ustozlari 
U dastlabki taʼlimni Xurosondagi Soʻfyon ibn Uyaynadan olgan. Keyinchalik Abu Bakr ibn Ayyosh, Abdulloh ibn Muborak va Yazid ibn Horun kabi muhaddislardan hadis ilmining sir-asrorlarini oʻrgangan va hadislar rivoyat qilgan.
 Shogirdlari 
Ahmad Bagʻoviydan Imom Buxoriy, Ishoq Sogʻoniy, Ibn Huzayma va nabirasi Abulqosim Abdulloh Bagʻoviy kabi muhaddis va roviylar taʼlim olgan va hadis rivoyat qilgan.

 Vafoti 
Ahmad ibn Maniʼ 244/858-yil sakson toʻrt yoshida vafot etganIslom ensiklopediyasi. Turkiya Diyonat vaqfi. Istanbul 1997..

 Asarlari 
Ahmad ibn Maniʼning "Musnad" hadislar toʻplami boʻlgan.
 

Turkum:Roviylar
Turkum:Islom:Shaxslar
Majma' az-zavoid

“Majma’ az-zavoid va manba’ al-favoid” (arab. مجمع الزوائد ومنبع الفوائد) - Ali ibn Abu Bakr Haysamiy (1335—1404) tomonidan yozilgan ikkinchi darajali sunniy hadislar toʻplami. Unda avvalgi birlamchi toʻplamlarning “noyob” hadislari jamlangan.

 Tavsif 
Az-Zavoid
Asrlar oʻtishi bilan ba’zi mualliflar birlamchi toʻplamlardan olingan ikkinchi darajali hadis toʻplamlarini yoza boshladilar. Bu asarlarni yaratish usullaridan biri “az-zavoid”, ya’ni bir toʻplamda uchrab, boshqa bir toʻplamda mavjud boʻlmagan har qanday “noyob” hadislarni jamlash edi. Bunda koʻpincha oltita sahih hadis toʻplamida uchramaydigan hadislar olinar ediBuhuth fi Tarikh al-Sunnah al-Musharrafah, by Diya Ikram al-'Umari, pg. 366-7, Maktabah al-'Ulum wa al-Hikam, Madinah, Saudi Arabia, fifth edition, 1994..

Majma’ az-zavoid

“Majma az-zavoid” asari hadis jamlashdagi az-zavoid metodologiyasining yorqin namunasidir. Unda Ahmad ibn Hanbalning “Musnad”i, Abu Yaʼlo Mavsiliyning “Musnad”i, Abu Bakr Bazzorning “Musnad”i va Tabaroniyning uchta toʻplami: “al-Muʼjam al-Kabir”, “al-Mu’jam al-avsat” va “al-Mu’jam as-sagʻir”dan olingan 18700 ta hadis mavjud. Haysamiy toʻplagan hadislar oltita sahih hadis toʻplamlarida uchramaydigan hadislardir.

U avvalgi hadis toʻplamlaridan jamlangani va hadislarning isnodini oʻz ichiga olmagani uchun ikkinchi darajali hisoblanadi. Manba kitoblari asosan musnad tarzida tartiblangan boʻlsa-da, “Majmaʼ az-zavoid”ning oʻzi fiqhga oid dolzarb boblar sarlavhalari boʻyicha tartiblangan . Muallif har bir hadisning sahihligiga izoh berib, ayrim roviylarning ishonchliligini baholaganal-Risalah al-Mustatrafah, by al-Kattani, pg. 171-2, Dar al-Bashaʼir al-Islamiyyah, seventh edition, 2007. Biroq, u oʻzi baholagan hadisga nisbatan hukmlarida biroz yumshoq boʻlgan hisoblanadi.

 E’tirof 
Kattoniy “al-Majma’ az-zavoid”ni “eng foydali hadis kitoblaridan, toʻgʻrirogʻi, unga teng keladigan kitob yoʻq va muqobili hali yozilmagan” deb taʼriflagan.

 Yozilish tarixi 
• “Majma’ az-zavoid” muallifning oldingi bir qator asarlarini oʻzida jamlagan. Bu asarlar quyidagilar:
• “Gʻoya al-maqsad fi zavoid al-Musnad”: Imom Ahmad musnadining zavoidi;
• “Al-Bahr az-zahhor fi zavoid Musnad al-Bazzor”: Bazzor musnadining zavoidi;
• Abu Ya’lo al-Mavsiliy “Musnadi”ning zavoidi;
• “Al-Badr al-munir fi zavoid al-mu’jam al-kabir”: Tabaroniyning “Al-Mu’jam al-kabir” asarining zavoidi;
• “Majma al-bahrayn fi zavoid al-mu’jamayn”: Tabaroniyning “al-Mu’jam al-avsat” va “al-Mu’jam as-sag’ir” asarining zavoidlari.

 Nashrlari 
• Asar Hijriy 1352–1353/milodiy 1933-1934 yillarda Qohirada bosilgan.
• Muassasa al-Maorif tomonidan 1986-yilda Bayrutda jami 5 jildda chop etilgan (har bir jildda 2 qismdan iborat). Unga Iroqiy va Ibn Hajar Asqaloniyning tahriri kiritilgan.

 

Turkum: Hadislar
Abulqosim Abdulloh Bag‘oviy

Abulqosim Abdulloh al-Bagʻoviy (arabcha: أبو القاسم عبد الله الباغو — Abulqosim Abdulloh ibn Muhammad ibn Abdulaziz Bagʻoviy. Abulqosim al-Bagʻoviy) — Mufassir, faqih, muhaddis.

Abulqosim Abdulloh al-Bagʻoviy 829 yili Bagʻdod shahrida tugʻilgan. Uning yoshligi bobosi Ahmad Bagʻoviy va amakisi Ali ibn Abdulaziz Bagʻoviylarning ilmiy majlislarida oʻtgan. Bobosi Ahmad Bagʻoviy shogirdlariga hadis ilmidan dars oʻtgan paytida Abulqosim Abdulloh al-Bagʻoviy ham yosh boʻlishiga qaramay, eshitib, yod ola boshlagan. Uning xati juda chiroyli boʻlib, husnixat sohibi boʻlgani bois, bobosi va amakisining bir qancha kitoblarini koʻchirgan. Koʻchirgan kitoblarida uning nomi qayd etilgan. Oʻsha davrda "Bagʻoviy" nisbasi bilan ijod qilgan allomalar koʻp boʻlgani bois, boshqalardan farqlab oish uchun unga „Bagʻoviyul kabir“ (Katta Bagʻoviy) unvoni berilgan.
 Ustozlari 
U oʻn bir yoshidan boshlab ustozlari Ali ibn Jad, Ali ibn Madaniy, Ahmad ibn Hanbal, Abu Nasr Tammor kabi muhaddislardan hadis tinglagan. Abulqosim Abdulloh al-Bagʻoviy uch yuzdan ortiq muhaddis va shayxlardan tahsil olgan.
 Shogirdlari 
Abulqosim Abdulloh al-Bagʻoviydan Ibn Said, Kotiʼiy, Ismoiliy, Ibn Shahin, Daraqutniy, Ibn Qaniʼ, Tabaroniy, Ibn Hibbon kabi muhaddis va roviylar hadis, fiqh ilmidan saboq olgan va hadis rivoyat qilgan.
 Vafoti 
Abulqosim Abdulloh al-Bagʻoviy yuz yoshdan ortiq umr koʻrib, 317/929 yili Ramazon hayit kuni kechasi Bagʻdodda vafot etgan. Xoki Babuttin qabristoniga dafin etilgan.
 Asarlari 
Alloma tarix va fiqh sohalarida ham sermahsul ijod qilgan. Uning asarlari quyidagilar:

• "Muʼjamus sahoba" (Sahobalarning hayoti), — unda sahobalar haqidagi maʼlumotlar va ular rivoyat qilgan hadislar alifbo tartibida keltirilgan.

• "Tarix vafotish shuyux".

• "Masoilu Ahmad ibn Hanbal".

• "Hikayatu Shuʼba va Amr ibn Murro" (Shuʼba va Amr ibn Murroning hikoyalari).

• "Salasatun va salasuna hadisan min hadisi Abuqosim" — Abulqosim Abdulloh al-Bagʻoviy muhaddis Ahmad ibn Hanbalning "Kitabul ashriba" asarini oʻqib, mazkur asarni yozgan.

• Shuningdek, bobosi Ahmad Bagʻoviy hamda amakisi Ali ibn Abdulazizlarning "Musnad" asarlaridan foydalangan va "as-Sunan aʼla mazhabil fuqaho" fiqhga oid asarini yozgan.

• Ustozi Ali ibn Jadning hadislarini toʻplab, oʻn ikki juʼzlik "Al-Jaddiyat"ga kiritganIslom ensiklopediyasi. Turkiya Diyonat vaqfi Istanbul 1997..
 

Turkum:Roviylar
Turkum:Islom:Shaxslar
Kim Bo-yong

Kim Bo Yong (Korean; 1997-yil 15-iyulda tugʻilgan) — janubiy koreyalik futbolchi, hozirda Tailand ligasining 2-turida „Chiangmai“ jamoasida hujumchi sifatida oʻynaydi.

 Faoliyat statistikasi 

 Klub 

Klub Mavsum Liga Kubok Boshqa Jami Dvizion Oʻyin Gol Oʻyin Gol Oʻyin Gol Oʻyin Gol Soongsil universiteti 2016 - - 1 0 0 0 1 0 Xvason 2019 K3 ligasi ilgʻor - 2 0 0 0 2 0 Chungnam Asan 2020 K ligasi 2 9 0 1 0 0 0 10 0 Turon 2021 Oʻzbekiston Superligasi 22 2 4 2 0 0 26 4 Karyera jami 31 2 8 2 0 0 39 4

 

 Eslatmalar 

 
 

 
 Kim Bo-yong — K League stats at kleague.com (in Korean)

Turkum:1997-yilda tugʻilganlar
Turkum:Yashayotgan insonlar
Turkum:Janubiy Koreyalik erkak futbolchilar
Turkum:Futboldagi erkak hujumchilar
Turkum:Turon klubi futbolchilari
Category:Hwaseong FC players
Turkum:Jeonnam Dragons futbolchilari
Category:Chiangmai F.C. players
Turkum:Oʻzbekiston Superligasi futbolchilari
Turkum:Oʻzbekiston Pro ligasi futbolchilari
Turkum:K liga 2 futbolchilari
Turkum:Oʻzbekistondagi chet ellik erkak futbolchilar
Abu Dovud Tayolisiy

Abu Dovud at-Tayolisiy (toʻliq ismi: Abu Dovud Sulaymon ibn Dovud at-Tayolisiy, arab. أبو داود سليمان بن داود الطيالسي) (750/751 – 819/820) – hijriy ikkinchi asrning musulmon olimi va muhaddisi

 Biografiyasi 
Tayolisiy hijriy taqvim boʻyicha 133-yilda (milodiy 750 yoki 751-yillarda) Iroqning Basra shahrida tugʻilgan. Dastlabki ta’limni oʻz shahrida tamomlagan, soʻngra oliy taʼlim olish uchun Bagʻdodga koʻchib oʻtgan va u yerda oʻsha davrning Hammod ibn Salama, Abu Avona va Muhammad ibn Abdurrahmon kabi buyuk olimlaridan saboq olgan. Tayolisiy barcha muhaddislar tomonidan juda ishonchli roviy sifatida e’tirof etilgan. U oʻzining kitobini (“Musnad at-Tayolisiy”ni) yozish uchun Muhammad alayhissalomning hadislarini toʻplash maqsadida koʻplab mamlakatlar boʻylab sayohat qilgan. Tayolisiy hijriy 204-yilda Basrada vafot etgan.

 Asarlari 
 U koʻplab asarlar yozgan, biroq ularning orasida eng mashhuri “Musnad at-Tayolisiy” hisoblanadi.
 

Turkum:Alifbo boʻyicha olimlar
44 Shambles

thumb|2018-yildagi qurilishi.
44 Shambles — Angliyaning York shahridagi tarixiy bino. II-darajali* roʻyxatga olingan bino, binoning bir qismi 15-asr oxiriga toʻgʻri keladi va keyingi asrda kengaytmasi qoʻshilgan. Bino 18-asr oxirida qayta ishlangan, keyin 19-asrda yana bir oʻzgarish boʻlib, doʻkon peshtaxtasi qoʻshildi. Bino 1954-yilda ham taʼmirlanganNHLE |desc=44, SHAMBLES |num=1256659 |access-date=2023-01-22 }}.

2023-yildan boshlab binoni Ye Old Shambles Tavern egallaydi.

 
Turkum:Angliya
Turkum:Binolar
Turkum:Tarix
Turkum:Tarixiy joylar
Gaiti pochta markalari va pochta tarixi

Haiti 1c liberty head stamp 1881 |right

Gaiti pochtasi tarixi va pochta markalari toʻgʻrisida.https://web.archive.org/web/20130310073322/http://numismondo.com/sp/hti/https://www.haitiphilately.org/index.html.
Birinchi markalar
Gaitining birinchi markasi 1881-yilda chiqarilgan. Unda ozodlikning boshi koʻrsatilgan edi.https://www.sandafayre.com/stamps-by-country
Yana qarang
Dominikan Respublikasining pochta markalari va pochta tarixi

Farnström, Nils Erik Olov. Gaiti 1881-1906. Stokgolm: Sveriges Filatelist-förbund, 1967 44p.
Jan-Lui, Garri Jermen. Retrospection sur la Poste Haitienne (1er juillet 1881 - 1er juillet 1981). Port-o-Prens: H.G.Jan-Lui, 1981 63p.
Jeannopulos, Piter C. Gaitining 1902-yildagi vaqtinchalik soni. n.l.: Gaiti filatelistlar jamiyati, 2008 118p. Seriya nomi: Maxsus tadqiqot; yoʻq. 1.
Jeannopulos, Piter C. Gaitining erta havo pochtasi. n.l.: Gaiti filatelistlar jamiyati, 2010 28p. Seriya nomi: Maxsus tadqiqot; yoʻq. 2.
Jeannopoulos, Piter C. Gaiti ning 50c Nord Aleksis shtampi 1904. n.l.: Gaiti Filateliya Jamiyati, 2016 72p. Seriya nomi: Maxsus tadqiqot; yoʻq. 4.
Jeannopulos, Piter C. Gaitining Overprint Errors, 1939-2000. n.l.: Gaiti filatelistlar jamiyati, 2017 100p. Seriya nomi: Maxsus tadqiqot; yoʻq. 5.
Kunze, Alfred F. Gaiti pochta markalarida kim kim. Vashington, *Kolumbiya okrugi: Panamerika Ittifoqi, 1949 19p.
Levin, Barbara A. Gaitining birinchi parvozlari. n.l.: Gaiti filatelistlar jamiyati, 2015 45p. Seriya nomi: Maxsus tadqiqot; yoʻq. 3.
Melvil, F.J. Hayti pochta markalari. London: Charlz Nissen & Co., taxminan 1904.
Montes, Leon. La Timbrologie Haïtienne, 1881-1954. Port-o-Prens: nashrlar Anri Desham, 1954 205p.

Turkum:Pochta belgilarini ishlab chiqaruvchilar
Turkum:Pochta xizmati
Turkum:Pochta markalari
Amchoor

Amchoor yoki aamchur yoki amchur, shuningdek, mango kukuni deb ham ataladi, quritilgan pishmagan yashil mangodan tayyorlangan ziravor. U asosan Hindistonda ishlab chiqariladi va taomlarga xushboʻy hid berish uchun ishlatiladi.
thumb| Quritilgan mango bo'laklari

 Tayyorlash 
Amchoor tayyorlash uchun yashil va pishmagan mangolar yigʻib olinadi. Yigʻib olingandan soʻng, yashil mangolar tozalanadi, ingichka boʻlaklarga boʻlinadi va quyoshda quritiladi. Och jigarrang tusga kirgan mango boʻlaklari kukun holiga keltiriladi.

 Foydalanish 
U asalga oʻxshash xushboʻy va nordon meva taʼmiga ega kukun koʻrinishida boʻladi. Bu ziravorni qovurilgan sabzavotli taomlarga, shoʻrvalarga, korilarga, goʻsht va parranda goʻshtini yumshoq qilish uchun ishlatiladi.

Amchoor hind taomlarida qoʻllaniladigan asosiy xushboʻylashtiruvchi vosita. U samosa va pakora taomlar, pishiriqlar va shoʻrvalar, mevali salatlar va pishiriqlar, korilar, chutneylar, tuzlangan bodring va dalslarni xushboʻylash uchun ishlatiladi. U goʻsht va parranda goʻshti uchun marinadlarga fermentativ yumshatuvchi sifatida qoʻshiladi va chutney va tuzlangan bodringlarga nordonlikni beradi. Amchoor hind ziravorlari aralashmasi boʻlgan chaat masalaning asosiy tarkibiy qismidir.

 

 

 
Turkum:Kukunlar
Turkum:Ziravorlar
Iso ibn Umar

Iso ibn Umar ibn Abbos ibn Hamza ibn Amr ibn Aʼyan as-Samarqandiy (Abu Imron) - muhaddis. Abu Muhammad Dorimiyning shogirdi. Uning tavallud yoki vafot sanasi maʼlum emas. Biroq da uning milodiy 932-yil (hijriy 320-yil) atrofida Samarqandda hayot boʻlganligi haqida maʼlumot bor. U ulamolardan, ulamolar ham undan hadis rivoyat qilganlar..
Isʼhoq al-Buxoriy

Isʼhoq ibn Bishr ibn Muhammad ibn Abdulloh ibn Solim al-Buxoriy (Abu Huzayfa) — muarrix boʻlgan. Balxda tugʻilgan. Buxoroni vatan tutinib, shu yerda istiqomat qilgan. Ilmu maʼrifatda peshvo, oʻta isteʼdodli faqih boʻlgan. Buxoroga mansub boʻlgan va milodiy 822-yil (hijriy 206-yil) shu yerda vafot etgan.
 Asarlari 
 „Kitobu-l-futuh“ („Fathlar kitobi“)
 „Kitobu-r-ridda“ („Murtadlik haqidagi kitob“)
 „Kitobu-l-jumal“ („Jumlalar kitobi“)
 „Kitobu siffiyn“ („Siffin kitobi“)
 „Kitobu-l mubtadiʼ“ („Boshlovchi uchun qoʻllanma-kitob“)
 „Manzuma arabiya fi-t-tasrif“ („Tasrifga oid arabcha manzuma“).
Mansur al-Marvaziy

Mansur ibn Muhammad ibn Abduljabbor as Samʼoniy al-Marvaziy al-Hanafiy, keyin ash-Shofiʼiy (Abul Muzaffar) — milodiy 1096-yil (hijriy 489-yil)da vafot etgan.
 Asarlari 
 „al-Burhon fi-lxilof“ („Ixtilofga dalil“) — ushbu asarda 1000 ga yaqin ixtilofli masala va ularning yechimlari jamlangan
 „al-Intisor li asʼhobi-l-hadis“ („Ahl al-hadis gʻalabasi“) — ushbu kitob muxtasar shaklda boʻlib, uch bobdan iborat: birinchi bob — ahli sunna va-l-jamoaga ergashishga targʻib, ikkinchi bob — hadisning fazilati, uchinchi bob — ilm daraxti haqida.
Masʼab al-Qalonisiy

Masʼab ibn Ahmad ibn Masʼab al-Qalonisiy as-Sufiy (Abu Ahmad) — asli Marvdan, lekin tugʻilgan va yoshlik yillari oʻtgan joy Bag‘dod hisoblanadi. U — oʻta taqvodor va zohidlardan biri boʻlgan. Koʻp vaqtini sahro va masjidlarda oʻtkazar edi. U ulamolardan, ulamolar ham undan hadis rivoyat qilganlar. Masʼab al-Qalonisiy milodiy 883-yil (hijriy 270-yil) vafot etgan.
Masʼud ash-Sharvoniy

Masʼud ibn Husayn ibn ash-Sharvoniy (ash-Shirvoniy) ar-Radmiy (Kamoluddin) - milodiy 1500-yil (hijriy 905-yil) vafot etgan.
 Asarlari 

 „Sharhu-r-risolati-s-samarqandiya fi-l-vaʼz va-l-adab“ („Samarqandiyning vaʼz va adab haqidagi risolasiga sharh“)
 „Sharhu odobi-l-bahs fi-l- mantiq“ („Mantiq haqida bahs yuritish odobi“)
Masʼud al-Buxoriy

Masʼud ibn Muhammad al-Buxoriy (Abulyaman) — muarrix boʻlgan.

 Asarlari 

 „Muxtasaru tarixi Bagʻdod“ (Xatib al-Bagʻdodiy qalamiga mansub „Tarixu Bagʻdod“ asarining qisqartmasi").
U milodiy 1069-yil (hijriy 461-yil) vafot etgan.
Masʼud al-O‘shiy

Masʼud ibn Mansur ibn Mursal al-Oʻshiy — Samarqandda yashagan. Fozil faqih boʻlgan. Oʻzi, oʻgʻli, ahli ayoli, barchasi milodiy 1126-yil (hijriy 519-yil) zulhijja oyining oʻrtasida bir kechada vafot etganlar.
Bulg'or Islom akademiyasi

Bulgʻor islom akademiyasi (tatarcha — Bolgar Islom akademiyasi) — Bulg'or (Tatariston) shahridagi taʼlim muassasasi boʻlib, Rossiya musulmonlari diniy boshqarmasi, Rossiya musulmonlari markaziy diniy boshqarmasi va Tatariston musulmonlari diniy boshqarmasi tashabbusi bilan tashkil etilgan.

 Tarixi 

922 yilda Volga Bulg'oriyasi rasman islomni qabul qilgan. Ushbu tarixiy voqea koʻp asrlar davomida tatar xalqi maʼnaviy madaniyatining rivojlanishini belgilab bergan.

Tatariston prezidenti 2015-yil noyabr oyida Bulgʻor Islom akademiyasini tashkil etish toʻgʻrisidagi farmonni imzoladi. Uni yaratishdan asosiy maqsad mahalliy islom dini maktabini yaratish edi. Akademiyaning tashkil etilishi Rossiya Federatsiyasi Prezidenti Vladimir Putin tomonidan qoʻllab-quvvatlandi. 2016-yilning 21-mayda, Volga Bulg'oriyasi tomonidan Islom dinini qabul qilgan sanasida, Akademiyaning oʻquv va turar-joy majmuasi poydevoriga yodgorlik toshini qoʻyishning tantanali marosimi boʻlib oʻtdi. 2017-yil 20-mayda oʻquv va turar joy binosi hamda oʻqituvchilar va talabalar uchun 6 yotoqxonali korpuslar qurilishi yakunlandi. 2017-yil iyul oyida Oq masjid majmuasi Akademiya tasarrufiga oʻtkazildi. 2017-yil 4-sentabrda muassasaning tantanali ochilish marosimi boʻlib oʻtdi.

 Taʼlim 
Universitetda asosiy oʻqitiladigan fanlar: islom huquqi (fiqh), arab tili va adabiyoti, Qurʼon fanlari va hadisshunoslik.

Akademiyada taʼlim dastlab arab tilida olib boriladi, chunki Rossiya tomoni chet ellik mutaxassislarni jalb qilishiga toʻgʻri kelmoqda.

2020-yildan beri Akademiya oliy taʼlimning federal davlat taʼlim standarti boʻyicha „Ilohiyotshunoslik“ yoʻnalishi boʻyicha mutaxassislar tayyorlamoqda.

 Rahbarlari 

yillarRektor2017—2019Isxakov, Kamil Shamilyevich (Prezident)2017—2019Muhametshin, Rafik Muhametshovich2019—2021Abdrahimov, Daniyar Mavliyarovichs 2021—h.v.Temirxanov, Aynur Axatovich

 

 
 
 
 
 
 
 

Turkum:Rossiyadagi universitetlar
Turkum:Tatariston
Masʼud al-Kushoniy

Masʼud ibn al-Hasan ibn al-Husayn al-Kushoniy (Abulmaoliy) — fozil imom, xulqi-atvori chiroyli va ishlari goʻzal inson boʻlgan. U Samarqandda bir qancha muddat xatiblik lavozimida faoliyat koʻrsatgan, hadislar aytib, imlo (aytish) bilan shugʻullangan. Shuningdek, Qusam madrasasida mudarrislik ham qilgan. Buxoroda oʻgʻli undan hadislar rivoyat qilgan. U ulamolardan, ulamolar ham undan hadis rivoyat qilganlar. Masʼud al-Kushoniy milodiy 1145-yil (hijriy 540-yil)
vafot etgan.
Masʼud al-Kushoniy (Ruknuddin)

Masʼud ibn al-Husayn ibn al-Hasan ibn Muhammad ibn Ibrohim al-Kushoniy (Ruknuddin) — fozil inson boʻlgan. U milodiy 1055-yil (hijriy 447-yil) tavallud topib, milodiy 1126-yil (hijriy 529-yil) vafot etgan.
 Asarlari 
 „al-Muxtasar al-Masʼudiy“ („Masʼudiyning muxtasar kitobi“).
Matar al-Mehrijoniy

Matar ibn al-Abbos ibn Abdulloh ibn al-Jahm ibn Murra ibn Iyoz al-Mehrijoniy — tobein boʻlgan, Usmon ibn Affonni koʻrgan. Usmon ibn Affon uni „uzoq umr koʻrsin“, deb duo qilgan. Matar al-Mehrijoniy 135 yil yashab, Marvda vafot etgan. U ulamolardan, ulamolar ham undan hadis rivoyat qilganlar.
Masʼud al-Koshoniy

Masʼud ibn Ahmad al-Koshoniy — usuliyotchi faqih sifatida taniqli boʻlgan. U milodiy 1191-yil (hijriy 587-yil) vafot etgan.
 Asarlari 
 „Badoiʼu-s-sanoiʼ fitartibi-sh-sharoiʼ“ („Shariat ahkomlarining tartibi haqida yaratilganbadialar“).
Maʼofiy al-Abivardiy

(Abunnasr) al-Maʼofiy ibn Huzaym al-Abivardiy al-Huzaymiy (hijriy 360-yil (milodiy 970-yil)da vafot etgan) — Abivard ahlidan boʻlgan adib va shoir. Buxoroda koʻpgina lavozimlarda ishlagan va u yerdagi fozil rahbarlarga xizmat qilgan.

 Asarlari 
 „Mahosinu-sh-sheʼr“ („Sheʼrning fazilatlari“);
 „Ahosinu-l-mahosin“ („Ezguliklarning eng yaxshisi“);
 „Divonu sheʼr“ („Devon“);
 „Muʼjamu-sh-shuyux“ („Shayxlar qomusi“).
Masʼud al-Masʼudiy

Masʼud ibn Muhammadal-Masʼudiy (Abul Fath) — toʻgʻri yoʻldagi fazilatli, chiroyli amalli, koʻp yodlagan, xulqi goʻzal, juda kamtarin zot boʻlgan. Al-Mustagʻfiriyning „Tarixu Nasaf“ („Nasaf tarixi“) va „Kitobu-sh-sheʼr va-sh-shuʼaro“ („Sheʼr vashoirlar kitobi“) nomli kitoblaridan misollar keltirar edi. U ulamolardan, ulamolar ham undan hadis rivoyat qilganlar. Masʼud al-Masʼudiy milodiy 1090-yil (hijriy 483-yil) rabiulavval oyining 12-sanasida tugʻilgan.
Mahdiy an-Nuriy

Mahdiy an-Navoiy an-Nuriy (Najafda hijriy 1341-yil (milodiy 1923-yil)da vafot etgan) — mantiqchi boʻlgan, ar-Rushtiy va Oyatulloh al-Xurosoniydan taʼlim olgan.

 Asarlari 
 „at-Tasavvur va-t-tasdiq fi-l-mantiq“ („Mantiqdagi tasavvur va tasdiq“).

 

Turkum:1923-yilda vafot etganlar
Masʼud al-Masʼudiy (Ruknuddin)

Masʼud ibn al-Husayn ibn al-Hasan ibn Ibrohim al-Koshoniy as-Sugʻdiy as-Samarqandiy (Ruknuddin) — faqih boʻlgan, „al-Masʼudiy“ nomi bilan tanilgan. Masʼud al-Masʼudiy milodiy 1126-yil (hijriy 520-yil)da vafot etgan.
 Asarlari 
 „Sharhu-l-Jomiʼi-ssagʻiyr li-sh-Shayboniy fi-l-furuʼ“ („Shayboniyning furuʼ al-fiqhga oid kichik toʻplamiga sharh“)
 „Muxtasaru-l-Masʼudiy fi-l-furuʼ“ („Masʼudiyning furuʼ al-fiqhga oid muxtasar kitobi“).
Mahdiy at-Torobiy

(Abul Fazl) Mahdiy ibn Ishkob (Iskob) ibn Ibrohim ibn Abdulloh al-Bakriy at-Torobiy (hijriy 265-yil (milodiy 878-yil)da vafot etgan) ulamolardan, ulamolar ham undan hadis rivoyat qilganlar.

 

Turkum:878-yilda vafot etganlar